હાર્દિક પટેલના અનામત માટેના આંદોલનની પ્રતિક્રિયાપે, અલ્પેશ ઠાકોરના પમાં ઠાકોરોનું યુવાનેતૃત્વ ઊભરી આવ્યું એમ રાજકીય વિશ્ર્લેષકોનું તારણ છે. કારણ કે, પાટીદારોની અનામત માગણી કેવળ અને કેવળ ઓબીસી માટેના ૨૭ ટકા કોટામાં જ સમાવી શકાય. સર્વોચ્ચ અદાલતનું જાહેર વલણ પણ, બંધારણીય મર્યાદામાં ૪૯ ટકાથી વધુ અનામત જોગવાઈની વિરુદ્ધ છે. બિનઅનામત જ્ઞાતિસમૂહો માટેની EBC જોગવાઈ સંદર્ભમાં, બંધારણીય મર્યાદાઓ નડતરરૂપ છે. એટલે જો હાર્દિકની માગણી મુજબ, પાટીદાર સહિતના બિનઅનામત ઉજળિયાત ગણાતા સમૂહો માટે, ઓબીસી કોટામાં પ્રવેશનું દ્વાર ખોલવામાં આવે તો; હાલના ઓબીસી સમૂહના પ્રવર્તમાન કોટામાં એટલો કાપ પડે જ. જેનો ઓબીસી વર્તુળો પ્રારંભથી જ ઉગ્ર વિરોધ કરી રહ્યાં છે. મળતા અહેવાલો પ્રમાણે અલ્પેશ ઠાકોરે પણ, કોંગ્રેસને પાટીદારો સંદર્ભમાં ઓબીસી કોટાને છેડવા સામે લાલબત્તી ધરી છે.